Vetudasycerus

Dasycerus

Vetudasycerus er en utdødd slekt av køllebiller som levde i kritt-tiden.

Utseende 
En liten (ca. 1,5 millimeter), mørk køllebille, sterkt knudrete og med påfallende opphøyde lister på brystskjold og dekkvinger. Antennene er ganske lange, de to innerste leddene er omtrent kuleformede, de tre ytterste danner en kølle mens leddene i midten er svært tynne. Fasettøynene er små og runde, sterkt utstående. Brystskjoldet er ovalt, bredere enn langt. Dekkvingene er rundede, dekker bare roten av bakkroppen. De har skarpt opphøyde lengdelister og rekker av grove punktgroper mellom disse. Beina er middels lange og slanke.

Levevis 
De nålevende artene i Dasycerinae er knyttet til sopp og spiser sopphyfer og råtnende plantedeler, dette gjaldt trolig også de utdødde artene.

Utbredelse i tid om rom 
Artene er beskrevet fra rav fra Myanmar. Dette stammer fra kritt-tiden og er rundt 98 millioner år gammelt.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Dasycerinae Reitter, 1887
 Slekten †Vetudasycerus Thayer, Newton, Yin & Huang, 2018
 †Vetudasycerus burmiticus Cai, Thayer, Newton & Huang, 2018

Referanser

Eksterne lenker 
 

Biller formelt beskrevet i 2018
Dasycerinae
Fossile insekter
Dyr formelt beskrevet av Chen-Yang Cai
Dyr formelt beskrevet av Margaret Kathryn Thayer
Dyr formelt beskrevet av Alfred Francis Newton
Dyr formelt beskrevet av Di-Ying Huang